戲呈喻叔奇丈
作者：趙蕃
朝代：宋

paragraphs: 平生喻工部，許我詩盟與。
邇來每見每匆匆，倚頼深春間歸路。
問我自行何所去，告以吳門當小住。
問公公有故人否，爲我略營薪水助。
欣然惠我書一紙，爲我殷勤談所以。
我云素書難送汝，併復因之陳骩骳。
公言於我則厚矣，楓落吳江自爲累。
幸逃烏有一先生，猶勝東城老居士。